
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1006 

22 Απριλίου 2014 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης κοινωφελούς Ιδρύματος με την 
επωνυμία «ΙΔΡΥΜΑ ΣΕ ΜΝΗΜΗ ΙΩΑΝΝΗ ΚΑΙ ΕΛΙΣ- 
ΣΑΒΕΤ ΚΑΠΠΑ» και κύρωσης του Οργανισμού 

του. 1 

Έγκριση τροποποίησης του οργανισμού του κοινω¬ 
φελούς ιδρύματος με την επωνυμία «Ιδρυμα Μι- 
χάλης Κακογιάννης» που κυρώθηκε με το από 10- 

2-2004 Π. δ/γμα (ΦΕΚ 347/Β'). 2 

Έγκριση τροποποίησης διατάξεων του οργανισμού 
του κοινωφελούς ιδρύματος με την επωνυμία 
«Πνευματικό'Ιδρυμα Σάμου Νικόλαος Δημητρίου» 
που κυρώθηκε με το αριθμ. από 4-8-1993 Π. δ/γμα 

(ΦΕΚ 642 Β'). 3 

Έγκρισης τροποποίησης διατάξεων του οργανισμού 
του κοινωφελούς ιδρύματος με την επωνυμία 
«ΙΔΡΥΜΑ ΕΥΠΟΙΪΑΣ Ο ΚΑΛΟΣ ΣΑΜΑΡΕΙΤΗΣ» που 
κυρώθηκε με το από 26-7-1990 ΠΔ. (Β' 521). 4 


ΠΡΟΕΔΡΙΚΑ ΔΙΑΤΑΓΜΑΤΑ 

- (ΐ) 

Έγκριση σύστασης κοινωφελούς Ιδρύματος με την επω¬ 
νυμία «ΙΔΡΥΜΑ ΣΕ ΜΝΗΜΗ ΙΩΑΝΝΗ ΚΑΙ ΕΛΙΣΣΑΒΕΤ 
ΚΑΠΠΑ» και κύρωσης του Οργανισμού του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. α) Την αριθμ. 1981/27-9-2003 δημόσια διαθήκη της 
Ελισσάβετ Κόππα του Φωτίου που συντάχθηκε ενώπι¬ 
ον της συμβολαιογράφου Αγρίνιου Σοφίας Σακελλίου 
συζ. Σπυρίδωνα Τουλιάτου, η οποία δημοσιεύτηκε με το 
αριθμ. 107/2008 πρακτικό του Μονομελούς Πρωτοδικεί¬ 
ου Αγρίνιου και την από 23-9-2004 ιδιόγραφη διαθήκη 
της που δημοσιεύτηκε με το αριθμ. 105/2008 πρακτικό 
του ιδίου ως άνω δικαστηρίου, β) τις διατάξεις των 
άρθρων 51, 52 και 82 του Ν. 4182/2013, 101 και 119 του 
Εισαγωγικού νόμου του Αστικού Κώδικα και 108 και 110 
του Αστικού Κώδικα. 

2. Την αριθμ. 19/20-6-2012 γνωμοδότηση του Συμβου¬ 
λίου Εθνικών Κληροδοτημάτων. 

3. Την αριθμ. Δ6Α1104503 ΕΞ 2011/21-7-2011 (ΦΕΚ 1670Β) 
κοινή απόφαση των Υπουργών Διοικητικής Μεταρρύθμι¬ 


σης και Ηλεκτρονικής Διακυβέρνησης και Οικονομικών 
περί έναρξης της λειτουργίας της Γενικής Γραμματείας 
Δημόσιας Περιουσίας. 

4. Την αριθμ. οικ. 22365/97/5-7-2013 (ΦΕΚ 1667 Β') από¬ 
φαση του Πρωθυπουργού και του Υπουργού Εργασίας, 
Κοινωνικής Ασφάλισης και Πρόνοιας σχετικά με την 
ανάθεση αρμοδιοτήτων στον Υφυπουργό Εργασίας, 
Κοινωνικής Ασφάλισης και Πρόνοιας Βασίλειο Κεγκέ- 
ρογλου. 

Με πρόταση των Υπουργών Οικονομικών, Παιδείας και 
Θρησκευμάτων, Υγείας και του Υφυπουργού Εργασίας, 
Κοινωνικής Ασφάλισης και Πρόνοιας αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς Ιδρύμα¬ 
τος με την επωνυμία «ΙΔΡΥΜΑ ΣΕ ΜΝΗΜΗ ΙΩΑΝΝΗ ΚΑΙ 
ΕΛΙΣΣΑΒΕΤ ΚΑΠΠΑ» η οποία έγινε από την Ελισσάβετ 
Κόππα με την αριθμ. 1981/27-9-2003 δημόσια διαθήκη, 
η οποία δημοσιεύτηκε με το αριθμ. 107/2008 πρακτικό 
του Μονομελούς Πρωτοδικείου Αγρίνιου και την από 
23-9-2004 ιδιόγραφη διαθήκη που δημοσιεύτηκε με το 
αριθμ. 105/2008 πρακτικό του ιδίου ως άνω δικαστηρίου. 

Το Ίδρυμα αυτό αποτελεί Νομικό Πρόσωπο Ιδιωτικού 
Δικαίου, υπάγεται στην εποπτεία και τον έλεγχο των 
Υπουργών Οικονομικών, Παιδείας και Θρησκευμάτων, 
Πολιτισμού και Αθλητισμού, Υγείας και του Υφυπουρ¬ 
γού Εργασίας, Κοινωνικής Ασφάλισης και Πρόνοιας και 
διέπεται από τις διατάξεις της ανωτέρω συστατικής 
πράξης, του παρακάτω οργανισμού, του Ν. 4182/2013 
όπως κάθε φορά ισχύει ο νόμος αυτός και των διαταγ¬ 
μάτων που εκδόθηκαν ή θα εκδοθούν σε εκτέλεση του 
νόμου αυτού. 

2. Κυρώνουμε τον Οργανισμό του κοινωφελούς Ιδρύ¬ 
ματος αυτού, ο οποίος αποτελείται από δεκαπέντε (15) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύμα¬ 
τος με την επωνυμία «ΙΔΡΥΜΑ ΣΕ ΜΝΗΜΗ ΙΩΑΝΝΗ ΚΑΙ 
ΕΛΙΣΣΑΒΕΤ ΚΑΠΠΑ». 

Άρθρο 1 

Μορφή - Επωνυμία - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΣΕ ΜΝΗΜΗ ΙΩΑΝΝΗ ΚΑΙ ΕΛΙΣΣΑΒΕΤ ΚΑΠΠΑ», που συ- 

στήθηκε με την με την αριθμ. 1981/27-9-2003 δημόσια 
διαθήκη της Ελισσάβετ Κόππα του Φωτίου που συντά¬ 
χθηκε ενώπιον της συμβολαιογράφου Αγρίνιου Σοφίας 
Σακελλίου συζ. Σπυρίδωνα Τουλιάτου και δημοσιεύτη¬ 
κε με το αριθμ. 107/2008 πρακτικό του Μονομελούς 
Πρωτοδικείου Αγρίνιου στην από 8-4-2008 συνεδρίασή 
του καθώς και την από 23-9-2004 ιδιόγραφη διαθήκη 
της που δημοσιεύτηκε με το αριθμ. 105/2008 πρακτικό 
του Μονομελούς Πρωτοδικείου Αγρίνιου κατά την από 
7.4.2008 συνεδρίασή του, αποτελεί νομικό πρόσωπο ιδι¬ 
ωτικού δικαίου και διέπεται από τις διατάξεις της ανω¬ 
τέρω συστατικής πράξης, του παρόντος οργανισμού, 
του Ν. 4182/2013 όπως κάθε φορά ισχύει ο νόμος αυτός 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2. Έδρα του ιδρύματος είναι το Αγρίνιο. 

3. Η σφραγίδα του ιδρύματος είναι στρογγυλή και 
αναγράφει περιμετρικά, μέσα στο πλαίσιο, την επωνυμία 
του ιδρύματος και στο μέσον αυτής την έδρα και το 
έτος έγκρισης της σύστασής του. 

Αρθρο 2 
Σκοπός 

Σκοπός του ιδρύματος είναι: η οικονομική ενίσχυση 
άλλων ήδη λειτουργούντων και νόμιμα συσταθέντων 
στο Αγρίνιο Ιδρυμάτων, η οικονομική ενίσχυση του λει- 
τουργούντος στο Αγρίνιο Νοσοκομείου Αγρίνιου και 
του Γηροκομείου Αγρίνιου, η οικονομική ενίσχυση του 
Εργαστηρίου «Παναγία Ελεούσα», η οικονομική ενίσχυση 
της δημοτικής Βιβλιοθήκης του δήμου Αγρίνιου, του 
Πανεπιστημίου Δυτικής Ελλάδος, η απονομή χρηματικών 
βραβείων και υποτροφιών σε αριστεύσαντες μαθητές 
του Δήμου Αγρίνιου, η αρωγή ασθενούντων και οικο¬ 
νομικά αδύνατων ατόμων. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

I) οι παρακάτω οριζόντιες ιδιοκτησίες μιας πολυκατοι¬ 
κίας που είναι κτισμένη σε οικόπεδο έκτασης τριακοσί- 
ων τριάντα ενός τετραγωνικών μέτρων και σαράντα έξι 
εκατοστών (331,46 μ 2 ), που βρίσκεται στο Αγρίνιο, εντός 
του εγκεκριμένου ρυμοτομικού σχεδίου, επί της οδού 
Παπαστράτου 65, και στο με αριθμό 149 οικοδομικό τε¬ 
τράγωνο και συνορεύει γύρωθεν, Ανατολικά με την οδό 
Αφών Παπαστράτου, Δυτικά με ακίνητο Κληρονόμων 
Χρήστου Διαμαντή, Βόρεια με την οδό Κιλκίς και Νότια 
με ιδιοκτησία Νικολάου Καμποσιώρα, ήτοι: 

α) Η με στοιχεία Υπόγειο ένα (Υ-1) οριζόντια ιδιοκτη¬ 
σία - αποθήκη του υπογείου, η οποία αποτελεί αυτοτελή 
και ανεξάρτητη οριζόντια ιδιοκτησία διεπομένη από τις 
διατάξεις του Ν. 3741/29 και τα άρθρα 1002 και 1117 του 
Αστικού Κώδικα και του Ν.Δ.1024/71 από τις οποίες διέ- 
πεται και ολόκληρη η πολυκατοικία, αποτελείται από μία 
αίθουσα, έχει επιφάνεια μέτρα τετραγωνικά ογδόντα 
εννέα και πενήντα εκατοστά (89,50 μ 2 ), ποσοστό συνι- 
διοκτησίας επί του οικοπέδου πενήντα δύο χιλιοστά 
(52/1000) εξ αδιαιρέτου. 

β) Η με στοιχεία Υπόγειο δύο (Υ-2) οριζόντια ιδιοκτη¬ 
σία - αποθήκη του υπογείου, η οποία αποτελεί αυτοτελή 
και ανεξάρτητη οριζόντια ιδιοκτησία διεπομένη από τις 
διατάξεις του Ν. 3741/29 και τα άρθρα 1002 και 1117 του 
Αστικού Κώδικα και του Ν.Δ. 1024/71 από τις οποίες δι- 


έπεται και ολόκληρη η πολυκατοικία, αποτελείται από 
μία αίθουσα, έχει επιφάνεια μέτρα τετραγωνικά εκατόν 
σαράντα τρία και ογδόντα εκατοστά (143,80 μ 2 ), ποσο¬ 
στό συνιδιοκτησίας επί του οικοπέδου ογδόντα τέσσερα 
χιλιοστά (84/1000) εξ αδιαιρέτου. 

γ) Το με στοιχεία Κάππα ένα (Κ-1) κατάστημα του 
ισογείου, το οποίο αποτελεί αυτοτελή και ανεξάρτητη 
οριζόντια ιδιοκτησία διεπομένη από τις διατάξεις του 
Ν. 3741/29 και τα άρθρα 1002 και 1117 του Αστικού Κώ¬ 
δικα και του Ν.Δ. 1024/71 από τις οποίες διέπεται και 
ολόκληρη η πολυκατοικία, αποτελείται από μία αίθουσα 
με πατάρι, έχει επιφάνεια μέτρα τετραγωνικά ενενήντα 
ένα και σαράντα εκατοστά (91,40 μ 2 ), ποσοστό συνι- 
διοκτησίας επί του οικοπέδου εκατόν οκτώ χιλιοστά 
(108/1000) εξ αδιαιρέτου. 

δ) Το με στοιχεία Κάππα δύο (Κ-2) κατάστημα του 
ισογείου, το οποίο αποτελεί αυτοτελή και ανεξάρτητη 
οριζόντια ιδιοκτησία διεπομένη από τις διατάξεις του 
Ν. 3741/29 και τα άρθρα 1002 και 1117 του Αστικού Κώ¬ 
δικα και του Ν.Δ. 1024/71 από τις οποίες διέπεται και 
ολόκληρη η πολυκατοικία, αποτελείται από μία αίθουσα 
με πατάρι, έχει επιφάνεια μέτρα τετραγωνικά εκατόν 
δύο και ογδόντα εκατοστά (102,80 μ 2 ), ποσοστό συνιδι- 
οκτησίας επί του οικοπέδου εκατόν δέκα επτά χιλιοστά 
(117/1000) εξ αδιαιρέτου. 

ε) Το με στοιχεία Κάππα τρία (Κ-3) κατάστημα του 
ισογείου, το οποίο αποτελεί αυτοτελή και ανεξάρτητη 
οριζόντια ιδιοκτησία διεπομένη από τις διατάξεις του 
Ν. 3741/29 και τα άρθρα 1002 και 1117 του Αστικού Κώ¬ 
δικα και του Ν.Δ. 1024/71 από τις οποίες διέπεται και 
ολόκληρη η πολυκατοικία, αποτελείται από μία αίθουσα 
με πατάρι, έχει επιφάνεια μέτρα τετραγωνικά σαράντα 
πέντε και τριάντα εκατοστά (45,30 μ 2 ). 

στ) Το με στοιχεία Δέλτα κεφαλαίο (Δ) διαμέρισμα 
του τετάρτου (Δ) μετά το ισόγειο ορόφου σε Α’ εσοχή, 
το οποίο αποτελεί αυτοτελή και ανεξάρτητη οριζόντια 
ιδιοκτησία διεπομένη από τις διατάξεις του Ν. 3741/29 
και τα άρθρα 1002 και 1117 του Αστικού Κώδικα και του 
Ν.Δ. 1024/71 από τις οποίες διέπεται και ολόκληρη η 
πολυκατοικία, αποτελείται από έξι (6) κύρια δωμάτια και 
βοηθητικούς χώρους, έχει εμβαδόν μέτρα τετραγωνικά 
εκατόν πενήντα δύο και 10% (152,10 μ 2 ), ποσοστό συνι- 
διοκτησίας επί του οικοπέδου ενενήντα επτά χιλιοστά 
(97/1000) εξ αδιαιρέτου. 

ζ) Το με στοιχεία Γάμα ένα και δύο (Γ-1,2) διαμέρισμα 
του τρίτου (Γ) μετά το ισόγειο ορόφου, το οποίο απο¬ 
τελεί αυτοτελή και ανεξάρτητη οριζόντια ιδιοκτησία 
διεπομένη από τις διατάξεις του Ν. 3741/29 και τα άρθρα 
1002 και 1117 του Αστικού Κώδικα και του Ν.Δ. 1024/71 
από τις οποίες διέπεται και ολόκληρη η πολυκατοικία, 
το οποίο αποτελείται από πέντε κύρια δωμάτια και 
βοηθητικούς χώρους, έχει εμβαδόν εκατόν πενήντα έξι 
τετραγωνικά μέτρα (156,00 μ 2 ), ποσοστό συνιδιοκτησί- 
ας εξ αδιαιρέτου οικοπέδου ενενήντα εννέα χιλιοστά 
(99/1000). 

η) Το με στοιχεία Γάμα τρία (Γ-3) διαμέρισμα του 
τρίτου (Γ) μετά το ισόγειο ορόφου, το οποίο αποτελεί 
αυτοτελή και ανεξάρτητη οριζόντια ιδιοκτησία διεπομέ¬ 
νη από τις διατάξεις του Ν. 3741/29 και τα άρθρα 1002 
και 1117 του Αστικού Κώδικα και του Ν.Δ. 1024/71 από 
τις οποίες διέπεται και ολόκληρη η πολυκατοικία, που 
αποτελείται από τρία κύρια δωμάτια και βοηθητικούς 
χώρους, έχει εμβαδόν εβδομήντα οκτώ τετραγωνικά 

μέτρα και εξήντα εκατοστά (78,60 μ 2 ), ποσοστό συνι- 
διοκτησίας εξ αδιαιρέτου οικοπέδου πενήντα χιλιοστά 
(50/1000). 

θ) Το με στοιχεία Δέλτα κεφαλαίο (Δ) διαμέρισμα 
του τέταρτου (Δ) μετά το ισόγειο ορόφου σε Α’ εσοχή, 
το οποίο αποτελεί αυτοτελή και ανεξάρτητη οριζόντια 
ιδιοκτησία διεπομένη από τις διατάξεις του Ν. 3741/29 
και τα άρθρα 1002 και 1117 του Αστικού Κώδικα και του 
Ν.Δ. 1024/71 από τις οποίες διέπεται και ολόκληρη η πο¬ 
λυκατοικία, το οποίο αποτελείται από έξι κύρια δωμάτια 
και βοηθητικούς χώρους, έχει εμβαδόν εκατόν πενήντα 
δύο τετραγωνικά μέτρα και δέκα εκατοστά (152,10 μ 2 ), 
ποσοστό συνιδιοκτησίας εξ αδιαιρέτου οικοπέδου, ενε¬ 
νήντα επτά χιλιοστά (97/1000). 

ι) Το με στοιχεία Έψιλον κεφαλαίο (Ε) διαμέρισμα 
του πέμπτου (Ε) μετά το ισόγειο ορόφου σε Β' εσοχή, 
το οποίο αποτελεί αυτοτελή και ανεξάρτητη οριζόντια 
ιδιοκτησία διεπομένη από τις διατάξεις του Ν. 3741/29 
και τα άρθρα 1002 και 1117 του Αστικού Κώδικα και του 
Ν.Δ. 1024/71 από τις οποίες διέπεται και ολόκληρη η πο¬ 
λυκατοικία, αποτελείται από τρία (3) κύρια δωμάτια και 
βοηθητικούς χώρους, έχει επιφάνεια μέτρα τετραγωνι¬ 
κά εβδομήντα πέντε και ενενήντα εκατοστά (75,90 μ 2 ), 
ποσοστό συνιδιοκτησίας επί του οικοπέδου σαράντα 
οκτώ χιλιοστά (48/1000) εξ αδιαιρέτου. 

II) Τα παρακάτω ελαιοστάσια που βρίσκονται στον 
Δήμο Αγρίνιου στην θέση «Ρουπακιάς 2ο τμήμα», ήτοι: 

α)Ένα ελαιοστάσιο έκτασης δέκα οκτώ χιλιάδων δια- 
κοσίων τετραγωνικών μέτρων (18.200 μ 2 ), που συνορεύει 
γύρωθεν, Ανατολικά με ακίνητο Γ. Μπουκογιάννη, Δυτι¬ 
κά με χάνδακα και ελαιοστάσιο Γ. Σύρρου-Σαλαγιάννη, 
Βόρεια με χάνδακα και ελαιοστάσια Β. Χρυσικοπούλου 
και Χρ. Χατζή και 

β) Ένα ελαιοστάσιο έκτασης έντεκα χιλιάδων τρια- 
κοσίων τετραγωνικών μέτρων (11.300 μ 2 ) και συνορεύει 
γύρωθεν, Ανατολικά με χάνδακα και ελαιοστάσιο Γ. Κυ- 
ρίτση, Βόρεια με χάνδακα και ελαιοστάσια Σκορδοπού- 
λου και Παπαγιάννη και Νότια με ελαιοστάσια Σύρρου. 

Επίσης έχει καταθέσεις σε μετρητά α) σε λογαριασμό 
της ΕΜΠΟΡΙΚΗΣ ΤΡΑΠΕΖΑΣ το ποσό των πεντακοσί- 
ων εξήντα χιλιάδων τετρακοσίων δέκα εννέα ευρώ και 
τεσσάρων λεπτών (560.419,04) και β) σε λογαριασμό 
της ΑΕΡΗΑ ΤΡΑΠΕΖΑΣ ΠΙΣΤΕΩΣ το ποσό των είκοσι 
χιλιάδων εκατόν ενενήντα οκτώ ευρώ και πενήντα οκτώ 
λεπτά (20.198,58). 

2. Πόροι του ιδρύματος είναι: 

α) Τα εισοδήματα από την εκμετάλλευση των περι¬ 
ουσιακών στοιχείων. 

β) Οι τόκοι από τις καταθέσεις του σε Τράπεζες ή 
άλλους Πιστωτικούς Οργανισμούς. 

γ) Οι χρηματικές παροχές, καθώς και οι κληρονομιές, 
κληροδοσίες και δωρεές, οποιουδήποτε φυσικού ή νο¬ 
μικού προσώπου προς αυτό. 

Αρθρο 4 
Διοίκηση 

1. Το ίδρυμα διοικείται από πενταμελές Διοικητικό 
Συμβούλιο που αποτελείται από τους: α) Ανδρέα Κάππα 
του Γεωργίου, β) τον Γεώργιο Αλεξόπουλο του Λάμπρου, 
Ιατρό, γ) τον Μιλτιάδη Χαρατσάρη του Νικολάου, Ιατρό, 
δ) τον Σπύρο Τουλιάτο του Χαραλάμπους, Δικηγόρο, 
ε) τον εκάστοτε Δ/ντή της Δ.Ο.Υ. Αγρίνιου ή το νόμιμο 


αναπληρωτή του ή τον ορισθησόμενο αντικαταστάτη 
του και στ) τον Αναστάσιο Κάππα του Ιωάννη ως ανα¬ 
πληρωματικό μέλος. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, τον 
Αντιπρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιο- 
δήποτε λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, σύμφωνα με τις διατάξεις της 
συστατικής πράξης και του άρθρου 19 του Ν. 4182/2013. 

4. Το Διοικητικό Συμβούλιο συνεδριάζει τακτικά κάθε 
τέσσερις μήνες και εκτάκτως όποτε το ζητήσει ο Πρό¬ 
εδρος ή τρία από τα μέλη του, με γραπτή αίτησή τους 
προς τον Πρόεδρο, πάντοτε όμως έπειτα από πρόσκλη¬ 
ση του Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. 
Μεταξύ των παρόντων πρέπει, υποχρεωτικά, να είναι ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων μελών και σε 
περίπτωση ισοψηφίας υπερισχύει η γνώμη με την οποία 
συντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τέσσερις 
συνεχείς συνεδριάσεις, θεωρείται ότι έχει παραιτηθεί 
και η κενή θέση αυτού συμπληρώνεται κατά τα οριζό¬ 
μενα στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρούνται όλες 
οι αποφάσεις που λαμβάνονται από αυτό, καθώς και η 
γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που 
μετέχουν στη συνεδρίαση. 

9. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται, όμως 
οδοιπορικών ή άλλων εξόδων που δαπάνησαν για την 
εκτέλεση υπηρεσίας του ιδρύματος, εφόσον έγιναν έπει¬ 
τα από ειδική εντολή του Διοικητικού Συμβουλίου και 
αποδεικνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται 
την περιουσία του ιδρύματος και γενικώς, αποφασίζει 
για κάθε θέμα που αφορά τη διοίκηση και τη λειτουρ¬ 
γία του, την διάθεση των πόρων αυτού, καθώς και για 
κάθε ενέργεια που σχετίζεται με την εκπλήρωση του 
σκοπού αυτού, πάντοτε όμως σύμφωνα με τις διατάξεις 
της συστατικής πράξης του παρόντος οργανισμού του 
Ν.4182/2013 και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπο¬ 
λογισμό και απολογισμό του ιδρύματος, σύμφωνα με τις 
διατάξεις των άρθρων 59 και 60 του Ν. 4182/2013 και του 
από 20-12-1939 βασιλικού διατάγματος (ΦΕΚ 552, τ.Α'). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και 
του παθητικού του ιδρύματος. 

β) Αποφασίζει την πρόσληψη του αναγκαίου προ¬ 
σωπικού του ιδρύματος, με την προϋπόθεση όμως ότι 
υπάρχει αντίστοιχη πίστωση στον εγκεκριμένο προϋ¬ 
πολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω 
προσωπικού, καθώς και την αμοιβή του, σύμφωνα με 
τους όρους των συλλογικών συμβάσεων εργασίας και 
τις διατάξεις, γενικότερα, της εργατικής νομοθεσίας. 

γ) Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή την αποποίηση κλη¬ 
ρονομιών, κληροδοσιών και δωρεών, καθώς και για την 
ανακήρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις αρχές, κα¬ 
θώς και στις σχέσεις του με κάθε τρίτο, αυτοπροσώπως 
ή με πρόσωπο που ορίζεται από αυτόν και εγκρίνεται 
με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις 
για συνεδρίαση στέλνονται στα μέλη του Διοικητικού 
Συμβουλίου τουλάχιστον επτά (7) μέρες πριν από τη 
συνεδρίαση. 

γ) Καταρτίζει, βοηθούμενος από την Γραμματεία, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γί αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα 
της συζήτησης. Μπορεί, όμως, όποτε κρίνει σκόπιμο, 
να αναθέτει την εισήγηση διαφόρων θεμάτων σε άλλο 
μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα 
έγγραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του 
ιδρύματος, εκτελεί τις αποφάσεις του Διοικητικού Συμ¬ 
βουλίου και ενεργεί σύμφωνα με τις ειδικές εξουσιοδο¬ 
τήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή 
κωλύματος τούτου, άλλο μέλος του Διοικητικού Συμ¬ 
βουλίου που ορίζεται με απόφαση αυτού. 

Αρθρο 7 

Αρμοδιότητες Γραμματέα 

1. Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοι¬ 
κητικού Συμβουλίου, 
γ) Διεκπεραιώνει την αλληλογραφία. 


δ) Φυλάττει τα έγγραφα, τα βιβλία (εκτός από τα 
διαχειριστικά) και τη σφραγίδα του ιδρύματος και ευ- 
θύνεται για την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω 
ειδικών συνθηκών), να βοηθείται από υπάλληλο του 
ιδρύματος, την ευθύνη όμως για τις ενέργειες τούτου 
φέρει πάντοτε ο ίδιος. 

3. Τον Γ ραμματέα όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Αρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε πιστωτι¬ 
κά ιδρύματα σύμφωνα με τις διατάξεις του άρθρου 67 
του Ν. 4182/2013, έχοντας την ευχέρεια να παρακρατεί 
από αυτά ένα μικρό ποσό που είναι αναγκαίο για την 
πληρωμή εκτάκτων και επειγουσών δαπανών του ιδρύ¬ 
ματος, το ύψος του οποίου καθορίζεται με απόφαση 
του Διοικητικού Συμβουλίου στην αρχή του κάθε έτους. 

γ) Εκτελεί κάθε πληρωμή, ύστερα από έγγραφη εντο¬ 
λή του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογισμού 
και ισολογισμού του ιδρύματος. 

2. Τον ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται 
με απόφαση αυτού. 

Αρθρο 9 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρ¬ 
χίζει από την ημέρα δημοσίευσης στην Εφημερίδα της 
Κυβέρνησης του σχετικού Προεδρικού διατάγματος 
έγκρισης της σύστασης του ιδρύματος, η οποία μπορεί 
να παραταθεί μέχρι την 31η Δεκεμβρίου του επόμενου 
ημερολογιακού έτους, με απόφαση του Διοικητικού Συμ¬ 
βουλίου που λαμβάνεται στην πρώτη συνεδρίασή του. 

2. Η οικονομική διαχείριση γίνεται με βάσή προϋπο¬ 
λογισμό και απολογισμό εσόδων και εξόδων, που κα¬ 
ταρτίζονται σύμφωνα με τις διατάξεις των άρθρων 59 
και 60 του Ν.4182/2013 και του από 20-12-1939 σχετικού 
βασιλικού διατάγματος (ΦΕΚ 552 Α'). 

Αρθρο 10 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας 

β) Βιβλίο πρακτικών συνεδριάσεων του Διοικητικού 
Συμβουλίου 

γ) Βιβλίο λογιστικής παρακολούθησης, στο οποίο 
καταχωρούνται με χρονολογική σειρά και με λογιστι¬ 
κή τάξη, όλα τα έσοδα και έξοδα του ιδρύματος που 
πραγματοποιούνται στη διάρκεια της χρήσης 

δ) Βιβλίο - μητρώο, στο οποίο καταχωρούνται τα ονό¬ 
ματα των υποτρόφων, η σχολή που φοιτούν, ο χρόνος 
και το ποσό της υποτροφίας κάθε υπότροφου και τα 
λοιπά στοιχεία, τα οποία ορίζοντα από τις διατάξεις 
του άρθρου 34 από 18-8-1941 κανονιστικού διατάγματος 

ε) Βιβλίο - μητρώο χορήγησης οικονομικών ενισχύσε¬ 
ων και βραβείων 

στ) Στελέχη αριθμημένων διπλότυπων αποδείξεων 
είσπραξης και ενταλμάτων πληρωμής, θεωρημένα από 
τον Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και των 
άλλων βιβλίων στοιχείων, τα οποία κρίνει ότι είναι 
απαραίτητα για την παρακολούθηση της διαχείρισης 
της περιουσίας του ιδρύματος και της εκτέλεσης των 
σκοπών του. 

Αρθρο 11 

Επιλογή και ανακήρυξη υποτροφιών 

1. Δικαίωμα υποτροφίας έχουν αυτοί οι οποίοι κατά 
την κρίση του Διοικητικού Συμβουλίου πληρούν τις 
προϋποθέσεις, όπως καθορίζονται στο άρθρο 2 του 
παρόντος Οργανισμού. 

Το Διοικητικό Συμβούλιο θα καθορίζει με τη προκή¬ 
ρυξη της υποτροφίας τον αριθμό των υποτρόφων, τη 
βαθμίδα εκπαίδευσης και τη διάρκεια αυτής. 

2. Η επιλογή και ανακήρυξη των υποτροφιών γίνε¬ 
ται χωρίς διαγωνισμό, λαμβάνοντας υπόψη τον βαθμό 
επίδοσης των αριστούχων μαθητών, σύμφωνα με τις 
διατάξεις της συστατικής πράξης του ιδρύματος, του 
παρόντος οργανισμού, του Ν. 4182/2013 και του από 
18.8.1941 καν. Δ/τος (ΦΕΚ 286 Α') 

Αρθρο 12 

Χορήγηση υποτροφιών 

1. Τα ποσό της μηνιαίας υποτροφίας κάθε υπότροφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδων του ιδρύ¬ 
ματος και τον αριθμό των υποτροφιών, πάντοτε όμως 
μέσα στα όρια που ορίζονται από τις διατάξεις της 
συστατικής πράξης του ιδρύματος, του άρθρου 54 του 
α.ν. 2039/1939 και του άρθρου 28 του από 18-8-1941 σχε¬ 
τικού καν. Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21, 23, 24, 26 και 
27 του από 18-8-1941 καν. Δ/τος (ΦΕΚ 286 Α). 

3. Η χορήγηση της υποτροφίας διακόπτεται όταν 
συντρέχουν οι προϋποθέσεις που ορίζονται από τις 
διατάξεις της συστατικής πράξης του ιδρύματος και 
του άρθρου 29 του παραπάνω κανονιστικού διατάγμα¬ 
τος, οι οποίες διαπιστώνονται με πράξη του Διοικητι¬ 
κού Συμβουλίου του ιδρύματος, που έχει υποχρέωση 
να παρακολουθεί την όλη πορεία των σπουδών των 
υποτροφιών και να αξιώνει από αυτούς την υποβολή, 
κάθε έτος, αποδεικτικών στοιχείων της επίδοσής τους. 

Η μη υποβολή των ζητηθέντων αποδεικτικών τούτων 
στοιχείων, συνεπάγεται τη διακοπή της υποτροφίας. 


Αρθρο 13 

Διαδικασία χορήγησης οικονομικών ενισχύσεων 

Δικαίωμα χορήγησης ενίσχυσης - βοηθήματος έχουν 
όσοι πληρούν τις προϋποθέσεις του άρθρου 2 του πα¬ 
ρόντος οργανισμού. 

Το ύψος των οικονομικών ενισχύσεων - βοηθημάτων 
των ανωτέρω περιπτώσεων καθορίζεται με απόφαση 
του Διοικητικού Συμβουλίου του ιδρύματος, ανάλογα 
με τις ετήσιες προσόδους αυτού και τις οικονομικές 
συνθήκες που επικρατούν. 

Το Διοικητικό Συμβούλιο του ιδρύματος καλεί με 
προκήρυξη - πρόσκλησή του κάθε χρόνο τους ενδια¬ 
φερομένους για οικονομική ενίσχυση, να υποβάλλουν 
σ’ αυτό μέσα σε τακτή προθεσμία, σχετική αίτηση με 
τα απαραίτητα δικαιολογητικά που αναφέρονται στην 
παραπάνω προκήρυξη - πρόσκληση. Αντίγραφο της 
προκήρυξης - πρόσκλησης πρέπει, με φροντίδα του 
Διοικητικού Συμβουλίου του ιδρύματος, να τοιχοκολ- 
λείται με αποδεικτικό έγγραφο, έξω από τα γραφεία 
του ιδρύματος και του Δημοτικού Καταστήματος Αγρί¬ 
νιου και να δημοσιεύεται μία φορά σε μία τοπική, κατά 
προτίμηση ημερήσια εφημερίδα της περιφέρειας του 
ιδρύματος και μια φορά σε δύο ημερήσιες Αθηναϊκές 
εφημερίδες μεγάλης κυκλοφορίας, σαράντα πέντε (45) 
τουλάχιστον ημέρες πριν από τη λήξη της παραπάνω 
προθεσμίας. 

Η υπόδειξη των προσώπων για τη χορήγηση των οι¬ 
κονομικών ενισχύσεων - βοηθημάτων, θα γίνεται από 
το Διοικητικό Συμβούλιο του Ιδρύματος, σε συνεργασία 
με τις αρμόδιες υπηρεσίες της τοπικής αυτοδιοίκησης 
α' ή και β' βαθμού. 

Αρθρο 14 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό διάταγμα, σύμφωνα με 
τις διατάξεις των άρθρων 51 και 52 Ν.4182/2013 και 110 
και 119 του Αστικού Κώδικα, ύστερα από πρόταση του 
Διοικητικού Συμβουλίου αυτού. 

Αρθρο 15 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιαν- 
δήποτε λόγο, η περιουσία του περιέχεται στο Ελληνικό 
Δημόσιο, για την εκτέλεση των ίδιων κοινωφελών σκο¬ 
πών του Ιδρύματος. 

Στους Υπουργούς Οικονομικών, Παιδείας και Θρησκευ¬ 
μάτων, Εργασίας, Κοινωνικής Ασφάλισης και Πρόνοιας 
και Υγείας αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 9 Απριλίου 2014 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΙΩΑΝΝΗΣ ΣΤΟΥΡΝΑΡΑΣ ΚΩΝ/ΝΟΣ ΑΡΒΑΝΙΤΟΠΟΥΛΟΣ 

ΥΦΥΠ. ΕΡΓΑΣΙΑΣ, 

ΥΓΕΙΑΣ ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΣΠΥΡΙΔΩΝ-ΑΔΩΝΙΣ ΓΕΩΡΓΙΑΔΗΣ ΒΑΣΙΛΕΙΟΣ ΚΕΓΚΕΡΟΓΛΟΥ 

( 2 ) 

Έγκριση τροποποίησης του οργανισμού του κοινωφε¬ 
λούς ιδρύματος με την επωνυμία «Ίδρυμα Μιχάλης 
Κακογιάννης» που κυρώθηκε με το από 10-2-2004 
Π. δ/γμα (ΦΕΚ 347/Β'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων: α) 51 και 52 του ν. 4182/2013, 
β) 101 του Εισαγωγικού Νόμου του Αστικού Κώδικα και 
γ) 110 του Αστικού Κώδικα. 

2. Την με αριθμ. 22135/12-12-2003 πράξη της συμβολαι¬ 
ογράφου Αθηνών Ιωάννας Γαβριέλη-Αναγνωσταλάκη, με 
την οποία ο Μιχάλης Κακογιάννης σύστησε στην Αθήνα 
κοινωφελές ίδρυμα με την επωνυμία «Ιδρυμα Μιχάλης 
Κακογιάννης». 

3. Το από 10-2-2004 Π. δ/γμα (ΦΕΚ 347/Β') σχετικά με 
την έγκριση σύστασης του κοινωφελούς ιδρύματος με 
την επωνυμία «Ίδρυμα Μιχάλη Κακογιάννη» και κύρωση 
του οργανισμού αυτού. 

4. Το από 13-3-2013 πρακτικό συνεδρίασης του Δ.Σ. 
του ιδρύματος. 

5. Την 15/30-10-2013 γνωμοδότηση του Συμβουλίου 
Εθνικών Κληροδοτημάτων. 

6. Την αριθμ. Δ6Α 1104503 ΕΞ2011/21-7-2011 (ΦΕΚ 1670/Β) 
κοινή απόφαση των Υπουργών Διοικητικής Μεταρρύθμι¬ 
σης και Ηλεκτρονικής Διακυβέρνησης και Οικονομικών 
περί έναρξης λειτουργίας της Γενικής Γραμματείας 
Δημόσιας Περιουσίας. 

Με πρόταση του Υπουργού Οικονομικών, του Υπουρ¬ 
γού Παιδείας και Θρησκευμάτων και του Υπουργού Πο¬ 
λιτισμού και Αθλητισμού αποφασίζουμε: 

Αρθρο μόνο 

Εγκρίνουμε την τροποποίηση του οργανισμού του κοι¬ 
νωφελούς ιδρύματος με την επωνυμία «Ίδρυμα Μιχάλης 
Κακογιάννης», που κυρώθηκε με το από 10-2-2004 Π. δ/ 
γμα (ΦΕΚ 347/Β'), ως κατωτέρω: 

1. Η παράγραφος 1 του άρθρου 1 αντικαθίσταται ως 
ακολούθως: 

1. Το κοινωφελές ίδρυμα με την επωνυμία «Ίδρυμα 
Μιχάλης Κακογιάννης» το οποίο συνεστήθη με την 
22.135/ 12.12.2003 πράξη της Συμ/φου Αθηνών Ιωάννας 
Γ αβριέλη-Αναγνωσταλάκη, αποτελεί νομικό πρόσωπο 
ιδιωτικού δικαίου που διέπεται από τις διατάξεις της 
ανωτέρω συστατικής πράξης και του Οργανισμού αυτού, 
σύμφωνα δε με τα άρθρα 27 του ν. 3259/2004 και 23 
του ν. 3312/2005 εφαρμόζονται στο ίδρυμα οι διατάξεις 
των άρθρων 1 παρ. 1 και 12 του ν. 1610/1986, και συνεπώς 
το ίδρυμα έχει πλήρη διοικητική και διαχειριστική αυ¬ 
τονομία, δεν εφαρμόζονται επ’ αυτού οι διατάξεις του 
ν. 2039/1939, με εξαίρεση την υποβολή και έγκριση των 
προϋπολογισμών και των απολογισμών αυτού μόνον 
όσον αφορά την τήρηση των διατάξεων του παρόντος 
Οργανισμού, και εν γένει τυγχάνει το ίδρυμα των φο¬ 
ρολογικών και λοιπών απαλλαγών, ευεργετημάτων και 
διευκολύνσεων που προβλέπουν οι ως άνω διατάξεις 
του ν. 1610/1986. 

2. Η παράγραφος 1 του άρθρου 4 αντικαθίσταται ως 
ακολούθως: 

1. ΤοΊδρυμα διοικείται από Διοικητικό Συμβούλιο απο- 
τελούμενο από επτά τουλάχιστον μέλη. Το Διοικητικό 


Συμβούλιο μπορεί να αποφασίζει την αύξηση του αριθ¬ 
μού των μελών, έως τα εννέα, εκλέγοντας ταυτόχρονα 
και τα νέα επιπλέον μέλη με πενταετή θητεία. Μπορεί 
επίσης να αποφασίζει και τη μείωση του αριθμού των 
μελών, με κατώτατο όριο τα επτά, δια της μη εκλογής 
αντικαταστάτη σε περίπτωση κένωσης θέσης μέλους 
του διοικητικού συμβουλίου για οποιοδήποτε λόγο (π.χ. 
λήξη θητείας, παραίτηση). 

3. Η παράγραφος 2 του άρθρου 4 αντικαθίσταται ως 
ακολούθως: 

2. Το Διοικητικό Συμβούλιο συγκροτείται ή ανασυ¬ 
γκροτείται σε σώμα όποτε μεταβληθεί η σύνθεσή του 
και όποτε άλλοτε το κρίνει σκόπιμο, αναθέτοντας σε 
μέλη του τα αξιώματα του Προέδρου και του Αντιπρο¬ 
έδρου. Το Διοικητικό Συμβούλιο δύναται να αναθέτει τα 
αξιώματα του Γ ενικού Διευθυντή του Ιδρύματος και του 
Οικονομικού Διευθυντή του Ιδρύματος σε μέλη του ή 
σε τρίτα πρόσωπα. Οι υπηρεσίες που παρέχονται στο 
ίδρυμα από το πρόσωπο ή τα πρόσωπα του εκάστοτε 
Γ ενικού Διευθυντή και Οικονομικού Διευθυντή, παρέχο¬ 
νται έναντι αμοιβής, στα πλαίσια σχέσης εξαρτημένης 
εργασίας, παροχής ανεξάρτητων υπηρεσιών ή άλλης 
έννομης σχέσης και δεν ισχύει στην περίπτωση αυτή ο 
περιορισμός της παραγράφου 13 του παρόντος άρθρου. 

Η θητεία των μελών του Διοικητικού Συμβουλίου ορί¬ 
ζεται πενταετής, επιτρέπεται όμως η επανεκλογή ενός 
ή όλων των μελών χωρίς κανένα περιορισμό. 

4. Η παράγραφος 7 του άρθρου 4 αντικαθίσταται ως 
ακολούθως: 

7. Σε κάθε περίπτωση κένωσης μίας ή περισσότερων 
θέσεων μελών του Διοικητικού Συμβουλίου, οι κενωθεί- 
σες θέσεις πληρώνονται με απόφαση των εναπομει- 
νάντων μελών του Διοικητικού Συμβουλίου, εκτός εάν 
αυτά αποφασίσουν τον περιορισμό του αριθμού των 
μελών του Διοικητικού Συμβουλίου, σύμφωνα με την 
παράγραφο 1 του παρόντος. Σε περίπτωση αποποίη¬ 
σης, παραίτησης, έκπτωσης, ανικανότητας, θανάτου ή 
αντικατάστασης, για οιοδήποτε νόμιμο λόγο, κάποιου 
από τα μέλη του Διοικητικού Συμβουλίου, η κενή του 
θέση συμπληρώνεται με απόφαση των υπολοίπων μελών 
για το υπόλοιπο της θητείας του αναπληρούμενου. Σε 
περίπτωση κένωσης θέσης λόγω λήξης της θητείας 
του μέλους ή σε περίπτωση εκλογής νέων μελών λόγω 
αύξησης του αριθμού των μελών του Διοικητικού Συμ¬ 
βουλίου, σύμφωνα με την παράγραφο 1 του παρόντος, 
το νέο ή τα νέα μέλη εκλέγονται για πενταετή θητεία. 

5. Η παράγραφος 8 του άρθρου 4 αντικαθίσταται ως 
ακολούθως: 

8. Το Διοικητικό Συμβούλιο συνεδριάζει συγκαλούμενο 
από τον Πρόεδρο όταν παρίσταται ανάγκη. Ο Πρόεδρος 
υποχρεούται να συγκαλέσει το Συμβούλιο αν ζητήσει 
τούτο το ήμισυ πλέον ενός των μελών του. Το Διοικητικό 
Συμβούλιο μπορεί να συνεδριάζει και από απόσταση, 
με τηλεδιάσκεψη ή με βιντεοδιάσκεψη ή με κάθε άλλο 
πρόσφορο μέσο. 

6. Η παράγραφος 10 του άρθρου 4 αντικαθίσταται 
ως ακολούθως: 

10. Μέλος το οποίο κωλύεται δύναται να αντιπρο- 
σωπευθεί από άλλο μέλος του Διοικητικού Συμβουλί¬ 
ου δυνάμει εξουσιοδοτήσεως απευθυνόμενης προς το 
Διοικητικό Συμβούλιο. Κάθε μέλος δικαιούται να αντι¬ 
προσωπεύει ένα (1) μόνο μέλος του Διοικητικού Συμβου¬ 
λίου. Σε περίπτωση που κάποιο μέλος του Διοικητικού 

Συμβουλίου απουσιάζει συνεχώς επί ένα δωδεκάμηνο 
αδικαιολόγητα από τις συνεδριάσεις, θεωρείται ότι έχει 
παραιτηθεί σιωπηρά και η παραίτηση αυτή γίνεται απο¬ 
δεκτή με σχετική απόφαση του Διοικητικού Συμβουλίου 
και η κενή θέση αυτού πληρώνεται σύμφωνα με την 
παράγραφο 7 του παρόντος άρθρου. 

7. Η παράγραφος 11 του άρθρου 4 αντικαθίσταται ως 
ακολούθως: 

11. Οι αποφάσεις του Διοικητικού Συμβουλίου λαμ- 
βάνονται κατά πλειοψηφία των παρόντων ή αντιπρο- 
σωπευομένων μελών του και σε περίπτωση ισοψηφίας 
υπερισχύει η άποψη με την οποία συντάσσεται η ψήφος 
του Προέδρου ή του νομίμου αναπληρωτή του. Σε πε¬ 
ρίπτωση απουσίας του Προέδρου ή του νομίμου ανα¬ 
πληρωτή του λαμβάνεται υπόψη, κατά σειρά, η ψήφος 
του Αντιπροέδρου, και, εν απουσία αυτού, του μέλους 
με τη μακρότερη συνεχόμενη θήτευση ως μέλος και, σε 
περίπτωση που υπάρχουν περισσότερα του ενός με τον 
ίδιο χρόνο συνεχόμενης θήτευσης, του πρεσβύτερου 
μεταξύ τους στην ηλικία. Κατ’ εξαίρεση, οι αποφάσεις 
για την αύξηση του αριθμού των μελών του διοικητι¬ 
κού συμβουλίου, τη μείωση του αριθμού των μελών 
του διοικητικού συμβουλίου, την εκλογή νέου μέλους ή 
νέων μελών του διοικητικού συμβουλίου (για πλήρωση 
κενωθείσας θέσης ή και λόγω αύξησης του αριθμού των 
μελών του διοικητικού συμβουλίου), την ανάθεση των 
αξιωμάτων του προέδρου και του αντιπροέδρου, τον 
διορισμό γενικού διευθυντή ή οικονομικού διευθυντή, τον 
καθορισμό των όρων συνεργασίας αυτών με το Ίδρυμα 
ή τη μεταβολή της, την παύση του γενικού διευθυντή ή 
οικονομικού διευθυντή και την ρύθμιση με άλλο τρόπο 
των αρμοδιοτήτων που άπτονται των αξιωμάτων αυτών, 
εάν οικονομικός ή/και γενικός διευθυντής δεν διορί¬ 
ζονται, λαμβάνονται με την απόλυτη πλειοψηφία του 
όλου αριθμού των μελών του διοικητικού συμβουλίου, 
μη υπερισχύουσας της ψήφου του Προέδρου. 

Η κατάρτιση πρακτικού από όλα τα μέλη του διοικητι¬ 
κού συμβουλίου ή τους αντιπροσώπους τους ισοδυναμεί 
με απόφαση του διοικητικού συμβουλίου, και εάν ακόμη 
δεν έχει προηγηθεί συνεδρίαση. 

8. Η παράγραφος 13 του άρθρου 4 αντικαθίσταται 
ως ακολούθως: 

13. Τα μέλη του Διοικητικού Συμβουλίου παρέχουν τις 
υπηρεσίες τους προς το Ίδρυμα άνευ ανταλλάγματος 
ή αμοιβής, με εξαίρεση την περίπτωση που συντρέχει 
η ιδιότητα του Γενικού ή Οικονομικού Διευθυντή, όπως 
αναφέρεται στην παράγραφο 11 ανωτέρω. Δικαιούνται 
όμως οδοιπορικών ή, κατά περίπτωση, άλλων εξόδων και 
δαπανών στα οποία υπεβλήθησαν για την εκτέλεση υπη¬ 
ρεσίας του Ιδρύματος, εφόσον αυτή πραγματοποιήθηκε 
μετά από ειδική απόφαση του Διοικητικού Συμβουλίου 
και αποδεικνύεται νομίμως. 

9. Η παράγραφος 1 του άρθρου 5 αντικαθίσταται ως 
ακολούθως: 

1. Το Διοικητικό Συμβούλιο διοικεί και διαχειρίζεται 
την περιουσία του ιδρύματος και γενικά αποφασίζει για 
κάθε θέμα που αφορά στη διοίκηση και στη λειτουργία 
του, τη διάθεση των πόρων αυτού, καθώς και για κάθε 
ενέργεια που σχετίζεται με την εκπλήρωση του σκο¬ 
πού του, πάντοτε όμως σύμφωνα με τις διατάξεις της 
συστατικής πράξης, του παρόντος οργανισμού, και της 
κείμενης εφαρμοστέας νομοθεσίας. 


10. Τα εδάφια (α), (β), (γ) και (ζ) της παραγράφου 2 του 
άρθρου 5 αντικαθίσταται ως ακολούθως: 

2. Το Διοικητικό Συμβούλιο ενδεικτικά: 
α. Εκπροσωπεί το Ίδρυμα ενώπιον παντός φυσικού και 
νομικού προσώπου, των δικαστηρίων και κάθε αρχής, 
διοικεί και διαχειρίζεται την περιουσία του Ιδρύματος, 
καθώς επίσης, εάν κρίνει σκόπιμο, συντάσσει και τρο¬ 
ποποιεί τον εσωτερικό κανονισμό του ιδρύματος καθώς 
και κανονισμούς που άπτονται άλλων θεμάτων της λει¬ 
τουργίας του ιδρύματος, όπως ενδεικτικά κανονισμό για 
την ανάθεση έργων. Με απόφαση του, το Διοικητικό 
Συμβούλιο δύναται να αναθέτει την άσκηση των εξου¬ 
σιών και αρμοδιοτήτων του σε ένα ή περισσότερα μέλη 
του ή και σε τρίτους, καθορίζοντας συγχρόνως με την 
ίδια απόφαση τα θέματα για τα οποία παραχωρούνται 
οι εξουσίες και αρμοδιότητες αυτές. 

β. Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπο¬ 
λογισμό και απολογισμό του Ιδρύματος. 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και 
του παθητικού του Ιδρύματος. 

γ. Αποφασίζει την πρόσληψη του αναγκαίου προσω¬ 
πικού ή συνεργατών ή στελεχών υπό τον όρο, όμως, ότι 
έχουν εγγράφει αντίστοιχα πιστωτικά κονδύλια στον 
προϋπολογισμό, καθορίζει τα δικαιώματα, τις υποχρεώ¬ 
σεις και τα ειδικότερα καθήκοντα του ως άνω προσωπι¬ 
κού ή συνεργατών ή στελεχών, καθώς και τις αποδοχές 
τους, λαμβάνοντας υπόψη όλα τα σχετικά κριτήρια. 


ζ. Αποφασίζει για κάθε θέμα που αναφέρεται στην 
εύρυθμη λειτουργία των υπηρεσιών του Ιδρύματος. 

11. Το εδάφιο (γ). της παραγράφου 1 του άρθρου 6 
αντικαθίσταται ως ακολούθως: 

γ. Δικαιούται να εκπροσωπεί το ίδρυμα έναντι κάθε 
τρίτου. 

Το εδάφιο (δ) της παραγράφου 1 του άρθρου 6 δια¬ 
γράφεται. 

12. Το άρθρο 8 διαγράφεται και αντικαθίσταται από το: 

Αρθρο 8 

Αρμοδιότητες Γ ενικού Διευθυντή 

1. Ο Γ ενικός Διευθυντής του Ιδρύματος είναι το ανώ¬ 
τατο εκτελεστικό στέλεχος αυτού, επιφορτισμένος με 
τη διεύθυνση των καθημερινών εργασιών του Ιδρύματος 
και την εποπτεία όλων των στελεχών, του προσωπικού 
και των συνεργατών του. 

2. Ο Γενικός Διευθυντής λογοδοτεί στο Διοικητικό 
Συμβούλιο. 

3. Η έκταση των εξουσιών και αρμοδιοτήτων του Γ ε¬ 
νικού Διευθυντή ορίζεται με απόφαση του Διοικητικού 
Συμβουλίου. 

13. Το άρθρο 9 διαγράφεται και αντικαθίσταται από το: 

Αρθρο 9 

Αρμοδιότητες Οικονομικού Διευθυντή 

1. Ο Οικονομικός Διευθυντής του Ιδρύματος προ'ί'στα- 
ται των οικονομικών υπηρεσιών του Ιδρύματος και είναι 
ο αρχικός υπεύθυνος για τον οικονομικό σχεδίασμά του 
Ιδρύματος, την ορθή λογιστικά αποτύπωση της οικονο¬ 
μικής ζωής του και εν γένει την ορθή παρακολούθηση 
των οικονομικών του, συμπεριλαμβανομένης της εμπρό¬ 
θεσμης κατάρτισης των σχεδίων προϋπολογισμού, ισο¬ 
λογισμού και απολογισμού. 

2. Ο Οικονομικός Διευθυντής λογοδοτεί στο Γενικό 
Διευθυντή αλλά μπορεί να καλείται ενώπιον του Διοικη¬ 
τικού Συμβουλίου προκειμένου να παράσχει εξηγήσεις 
και διευκρινίσεις για οποιοδήποτε θέμα της αρμοδιό- 
τητάς του οποτεδήποτε το Διοικητικό Συμβούλιο το 
κρίνει σκόπιμο. 

3. Η έκταση των εξουσιών και αρμοδιοτήτων του Οικο¬ 
νομικού Διευθυντή ορίζεται με απόφαση του Διοικητικού 
Συμβουλίου. 

14. Η παράγραφος 1 του άρθρου 12 αντικαθίσταται 
ως ακολούθως: 

1. Το Ίδρυμα υποχρεούται να τηρεί τα ακόλουθα βιβλία 
και στοιχεία: 

α. Βιβλίο πρωτοκόλλου εισερχομένων και εξερχομέ- 
νων εγγράφων (αλληλογραφίας) 

β. Βιβλίο πρακτικών συνεδριάσεων του Διοικητικού 
Συμβουλίου. 

γ. Τα λοιπά Βιβλία και Στοιχεία όπως προβλέπει η 
κείμενη περί λογιστικών και φορολογικών θεμάτων νο¬ 
μοθεσία. 

15. Το άρθρο 13 αντικαθίσταται ως ακολούθως: 

1. Το Ίδρυμα απολαμβάνει όλων των φορολογικών και 
λοιπών απαλλαγών ή ατελειών που προβλέπει το άρ¬ 
θρο 12 του ν. 1610/1986 και η εκάστοτε νομοθεσία περί 
κοινωφελών ιδρυμάτων. 

2. Το Ίδρυμα είναι πάντα εξ απογραφής κληρονόμος. 

Στους Υπουργούς Οικονομικών, Παιδείας και Θρησκευ¬ 
μάτων και Πολιτισμού και Αθλητισμού αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 9 Απριλίου 2014 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΙΩΑΝΝΗΣ ΣΤΟΥΡΝΑΡΑΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

(3) 

Έγκριση τροποποίησης διατάξεων του οργανισμού του 
κοινωφελούς ιδρύματος με την επωνυμία «Πνευματι- 
κόΊδρυμα Σάμου Νικόλαος Δημητρίου» που κυρώθη¬ 
κε με το αριθμ. από 4-8-1993 Π. δ/γμα (ΦΕΚ 642 Β'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) της αριθμ. 22095/16-3-1992 πρά¬ 
ξης της συμβολαιογράφου Σάμου Ιωάννη Κιράνη, όπως 
τροποποιήθηκε με την αριθμ. 22195 πράξη του ίδιου 
συμβολαιογράφου, με την οποία η Ανώνυμη Εταιρεία 
με την επωνυμία «Ξενοδοχειακή και Τουριστική Αιγαίου 
ΑΈ.» σύστησε κοινωφελέςΊδρυμα, β) του αριθμ. 4-8-1993 
Π.Δ/τος (ΦΕΚ 642 Β') με το οποίο εγκρίθηκε η σύστασή 
ιδρύματος με την επωνυμία «ΠνευματικόΊδρυμα Σάμου 
Νικόλαος Δημητρίου» και κυρώθηκε ο Οργανισμός του, 
γ) των άρθρων 51 και 52 του Ν. 4182/2013 (ΦΕΚ 185 Α'), 
δ) του άρθρου 101 του Εισαγωγικού νόμου του Αστικού 
Κώδικα και ε) του άρθρου 110 του Αστικού Κώδικα. 


2. Το αριθμ. 11761/1099/11-3-2013 έγγραφο του Γ ραφείου 
Εθνικών Κληροδοτημάτων της Αποκεντρωμένης Διοίκη¬ 
σης Αιγαίου, το αριθμ. 6/26-4-2013 έγγραφο του Ιδρύμα¬ 
τος, την αριθμ. 1.414/1-2-2013 συμβολαιογραφική πράξη 
του συμβολαιογράφου Σάμου Σπυρίδωνα Πρωτόπαπα 
και τα αριθμ. 227/25-7-2012 και 4/19-4-2013 πρακτικά του 
Διοικητικού Συμβουλίου του Ιδρύματος. 

3. Το από 8-5-2013 έγγραφο της εταιρείας Ξενοδο¬ 
χειακής και Τουριστικής Αιγαίου ΑΈ. με το διακριτικό 
τίτλο Δορύσσα Παραθαλάσσιο Θέρετρο. 

4. Την αριθμ. 14/23-10-2013 γνωμοδότηση του Συμβου¬ 
λίου Εθνικών Κληροδοτημάτων. 

5. Την αριθμ. Δ6Α1104503 ΕΞ 2011/21-7-2011 (ΦΕΚ 1670 
Β') κοινή απόφαση των Υπουργών Διοικητικής Μεταρ¬ 
ρύθμισης και Ηλεκτρονικής Διακυβέρνησης και Οικονο¬ 
μικών περί έναρξης της λειτουργίας της Γ ενικής Γ ραμ- 
ματείας Δημόσιας Περιουσίας. 

Με πρόταση των Υπουργών Οικονομικών, και Πολιτι¬ 
σμού και Αθλητισμού, αποφασίζουμε: 

Άρθρο μόνο 

Εγκρίνουμε την τροποποίηση των άρθρων 1, 2, 4, 5, 6 
και 14 του Οργανισμού του Ιδρύματος με την επωνυμία 
«ΠνευματικόΊδρυμα Σάμου Νικόλαος Δημητρίου», όπως 
αποφασίστηκε με τα αριθμ. 227/25-7-2012 και 4/19-4-2013 
πρακτικά του Διοικητικού Συμβουλίου του Ιδρύματος, 
την αριθμ. 1.414/1-2-2013 συμβολαιογραφική πράξη του 
συμβολαιογράφου Σάμου Σπυρίδωνα Πρωτόπαπα και 
μετά την αριθμ. 14/23-10-2013 γνωμοδότηση του Συμβου¬ 
λίου Εθνικών Κληροδοτημάτων, ως κατωτέρω: 

- Στο άρθρο 1 παρ. 2, απαλείφεται η λέξη «Δήμος» 
και ως εκ τούτου η έδρα του Ιδρύματος ορίζεται «το 
Πυθαγόρειο Σάμου». 

- Η περίπτωση (δ) του άρθρου 2 παρ. 2 τροποποιείται 
ως εξής: 

«δ) Με την έκδοση βιβλίων και περιοδικών, ιστορικού, 
λαογραφικού, φιλολογικού, επιστημονικού περιεχομένου 
και γενικότερα βιβλίων, περιοδικών και οπτικοακουστι- 
κών μέσων που βοηθούν στην ανάπτυξη του λαού του 
νησιού και στην ανάπτυξη της πολιτιστικής του κλη¬ 
ρονομιάς». 

- Στο άρθρο 2 παρ. 2 η αρίθμηση της περίπτωσης (κ') 
διορθώνεται με το ορθό (ια') 

- Επιπλέον, μετά το τέλος της περίπτωσης (ια') προ¬ 
στίθενται οι εξής περιπτώσεις: 

ιβ) Με τη συμμετοχή σε προγράμματα. 

ιγ) Με την ίδρυση, συμμετοχή και συνεργασία με 
ί) νομικά πρόσωπα Δημοσίου και Ιδιωτικού Δικαίου, 
ϋ) αστικές μη κερδοσκοπικές εταιρείες, ίϋ) σωματεία, 
ίν) μη κυβερνητικές οργανώσεις, ν) την τοπική αυτο¬ 
διοίκηση, νί) την περιφερειακή και κεντρική διοίκηση, 
νϋ) οποιαδήποτε φορέα, υπηρεσία, οργανισμό κ.τ.λ. που 
έχει συναφείς σκοπούς με αυτούς του Ιδρύματος. 

ιδ) Να συνιστά συλλόγους και οργανισμούς που έχουν 
σχέση με την ύπαρξη και στήριξη του Ιδρύματος και 

ιε) Με τη διοργάνωση και συμμετοχή σε διάφορα φε¬ 
στιβάλ που βοηθούν στην πνευματική ανάπτυξη του 
νησιού. 

- Οι παρ. 1 και 6 του άρθρου 4 τροποποιούνται ως εξής: 

1. Το'Ιδρυμα διοικείται από επταμελές Διοικητικό Συμ¬ 
βούλιο, με τριετή θητεία, τα μέλη του οποίου μαζί με 
τα τρία αναπληρωματικά μέλη, ορίζονται πάντοτε με 
απόφαση του Διοικητικού Συμβουλίου της Ιδρύτριας 

Ανωνύμου Εταιρείας με πλειοψηφία των τριών τετάρτων 
(3/4) των μελών του. 

6. Το Διοικητικό Συμβούλιο βρίσκεται σε απαρτία όταν 
είναι παρόντα τέσσερα (4) τουλάχιστον μέλη του μεταξύ 
των οποίων ο πρόεδρος ή ο αναπληρωτής του. Οι συ¬ 
νεδριάσεις του διοικητικού συμβουλίου θα γίνονται με 
τη φυσική παρουσία (4) τεσσάρων τουλάχιστον μελών 
του διοικητικού συμβουλίου, στις οποίες θα μπορούν 
να συμμετέχουν και τα άλλα μέλη κανονικά μέσω τη- 
λεδιασκέψεως. 

- Στο άρθρο 5 παρ. 2 η φράση «...ή Νομάρχη Σάμου» 
αντικαθίσταται από τη φράση «...ή Γενικό Γραμματέα 
Αποκεντρωμένης Διοίκησης Αιγαίου». 

- Η περίπτωση (ε) του άρθρου 6 παρ. 1 τροποποιείται 
ως εξής: 

Αλληλογραφεί με τις αρχές και υπογράφει με το 
γραμματέα ή τον ταμία, ανάλογα με το περιεχόμενο 
του εγγράφου, όλα τα έγγραφα του Ιδρύματος προς 
τρίτους. 

- Το άρθρο 14 διαμορφώνεται ως εξής: 

1. Το Ιδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του Ιδρύματος για οποιο- 
δήποτε λόγο, η περιουσία του περιέχεταί: 

α) Το αρχείο του, στα Γενικά Αρχεία του Κράτους 
νομού Σάμου (ΓΑΚ Σάμου), 

β) Η βιβλιοθήκη του, στην Δημόσια Κεντρική Βιβλιο¬ 
θήκη Σάμου, 

γ) Η συλλογή του Λαογραφικού Μουσείου, στην Ιδρύ- 
τρια Εταιρεία, 

δ) Τα αποθέματα των εκδόσεων, η Συλλογή Πινάκων, 
οι όποιες άλλες συλλογές και τα χρηματικά διαθέσιμα, 
τίθενται στη κρίση του τελευταίου Διοικητικού Συμβου¬ 
λίου του Ιδρύματος, υπό τον όρο ότι το υλικό θα πα- 
ραμείνει στο νησί της Σάμου, για την πραγματοποίηση 
του σκοπού που ορίζεται στο άρθρο 2 του Οργανισμού 
αυτού, με εφαρμογή στην περίπτωση αυτή των διατά¬ 
ξεων των άρθρων 51 και 59 του Ν. 4182/2013. 

Στους Υπουργούς Οικονομικών και Πολιτισμού και 
Αθλητισμού, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 9 Απριλίου 2014 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΙΩΑΝΝΗΣ ΣΤΟΥΡΝΑΡΑΣ ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

(4) 

Έγκρισης τροποποίησης διατάξεων του οργανισμού του 
κοινωφελούς ιδρύματος με την επωνυμία «ΙΔΡΥΜΑ 
ΕΥΠΟΙΪΑΣ Ο ΚΑΛΟΣ ΣΑΜΑΡΕΙΤΗΣ» που κυρώθηκε με 
το από 26-7-1990 Π.Δ. (Β' 521). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων: α) 51 παρ. 1 και 52 παρ. 1 
του ν. 4182/2013, και β) 110 του Αστικού Κώδικα. 

2. Την αριθ. 11.367/2-10-1989 πράξη της συμβολαιογρά¬ 
φου Αθηνών Χαρίκλειας Ν. Κρανιωτάκη, με την οποία 


το σωματείο με την επωνυμία «ΕΤΑΙΡΕΙΑ ΕΥΠΟΙΪΑΣ Ο 
ΚΑΛΟΣ ΣΑΜΑΡΕΙΤΗΣ», σύστησε αυτοτελές κοινωφελές 
ίδρυμα, κατά την έννοια των διατάξεων της παρ. 1 του 
άρθρου 95 του α.ν. 2039/39, με την επωνυμία «ΙΔΡΥΜΑ 
ΕΥΠΟΙΪΑΣ Ο ΚΑΛΟΣ ΣΑΜΑΡΕΙΤΗΣ» και έδρα την Αθήνα. 

3. Τις διατάξεις του από 26-7-1990 π.δ. (Β' 521), με το 
οποίο εγκρίθηκε η σύσταση του εν λόγω κοινωφελούς 
ιδρύματος και κυρώθηκε ο οργανισμός διοίκησης και 
διαχείρισης αυτού. 

4. Το αριθ. 329/24-9-2012 πρακτικό του Διοικητικού 
Συμβουλίου του ιδρύματος, με το οποίο αποφασίσθηκε 
η τροποποίηση των διατάξεων των άρθρων 5 και 12 του 
οργανισμού του. 

5. Την αριθ. 10369/26-3-2013 πράξη της συμβολαιογρά¬ 
φου Αθηνών Δομνίκης Βογιατζή Αντιόχου περί τροπο¬ 
ποίησης του οργανισμού του ιδρύματος. 

6. Την αριθ. 13/16-10-2013 γνωμοδότηση του Συμβου¬ 
λίου Εθνικών Κληροδοτημάτων. 

7. Την αριθ. Δ6Α1104503 ΕΞ 2011/21-7-2011 (1670 Β') κοινή 
απόφαση των Υπουργών Διοικητικής Μεταρρύθμισης 
και Ηλεκτρονικής Διακυβέρνησης και Οικονομικών περί 
έναρξης λειτουργίας της Γενικής Γραμματείας Δημό¬ 
σιας Περιουσίας. 

8. Την αριθ. οικ. 22365/97/5-7-2013 (1667 Β') κοινή από¬ 
φαση του Πρωθυπουργού και του Υπουργού Εργασί¬ 
ας, Κοινωνικής Ασφάλισης και Πρόνοιας με την οποία 
ανατέθηκαν αρμοδιότητες στον Υφυπουργό Εργασίας, 
Κοινωνικής Ασφάλισης και Πρόνοιας. 

Με πρόταση του Υπουργού Οικονομικών και του Υφυ¬ 
πουργού Εργασίας Κοινωνικής Ασφάλισης και Πρόνοιας, 
αποφασίζουμε: 

ΑΡΘΡΟ μόνο 

Εγκρίνουμε την τροποποίηση διατάξεων του άρθρου 
5 και ειδικότερα των παραγράφων 1, 3, 4, 5 και 6 αυτού, 
καθώς και του άρθρου 12 του οργανισμού του ιδρύματος 
με την επωνυμία «ΙΔΡΥΜΑ ΕΥΠΟΙΪΑΣ Ο ΚΑΛΟΣ ΣΑΜΑ¬ 
ΡΕΙΤΗΣ», ως ακολούθως: 

Α. Στο άρθρο 5 «Διοικητικό Συμβούλιο»: 

(α) τροποποιείται η παρ. 1 σε: 

«Το ίδρυμα διοικείται από πενταμελές (5 μέλη) διοικη¬ 
τικό συμβούλιο του οποίου τα μέλη είναι ισόβια», 

(β) διαγράφονται τα εδάφια β' και γ' της παρ. 3, η 
οποία πλέον θα έχει ως εξής: 

«Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα ισόβια μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων ισοβίων μελών, εφαρμοζομένων κατά τα 
λοιπά των διατάξεων του άρθρου 19 του ν. 4182/2013». 

(γ) τροποποιείται η παρ. 4 σε: 

«Το Διοικητικό Συμβούλιο συνεδριάζει τακτικά κάθε 
τρεις (3) μήνες και έκτακτα όποτε το ζητήσει ο Πρόε¬ 
δρος ή δύο (2) από τα μέλη του, με γραπτή αίτησή τους 
προς τον Πρόεδρο, πάντοτε όμως έπειτα από πρόσκλη¬ 
ση του Προέδρου», 

(δ) διαγράφεται από την παρ. 5 η φράση «ο οποίος 
πρέπει να είναι από τα ισόβια μέλη αυτού» και θα έχει 
πλέον ως εξής: 

«Σε περίπτωση αποποίησης, παραίτησης, έκπτωσης, 
ανικανότητας, θανάτου του Προέδρου ή αντικατάστα¬ 
σης αυτού, για οποιοδήποτε νόμιμο λόγο, μετά την κατά 

τα ανωτέρω εκλογή αντικαταστάτου ακολουθεί εκλογή 
Προέδρου από όλο το Διοικητικό Συμβούλιο» και 

(ε) τροποποιείται η παρ. 6 σε: 

«Το Διοικητικό Συμβούλιο βρίσκεται σε απαρτία και 
αποφασίζει έγκυρα αν παρίσταται ο Πρόεδρος ή σε 
περίπτωση κωλύματος ο Αντιπρόεδρος και δύο τουλά¬ 
χιστον από τα μέλη του». 

Β. Το άρθρο 12 «Τροποποίηση Οργανισμού» τροπο¬ 
ποιείται ως εξής: 

«Ο Οργανισμός του ιδρύματος μπορεί να τροποποιη¬ 
θεί ή να συμπληρωθεί με Προεδρικό διάταγμα, σύμφωνα 
με τις διατάξεις των άρθρων 51 παρ. 1 και 52 παρ. 1 του 
ν. 4182/2013 και 110 και 119 του Αστικού Κώδικα, ύστερα 
από πρόταση του Διοικητικού Συμβουλίου που θα λη- 
φθεί σε συνεδρίασή του για την οποία οι σύμβουλοι θα 


κληθούν αποδεδειγμένα προ 15 τουλάχιστον ημερών, θα 
παρίστανται σ’ αυτήν τουλάχιστον τρία από τα μέλη του 
και θα ψηφίζουν υπέρ αυτής τουλάχιστον τρία». 

Στους Υπουργούς Οικονομικών και Εργασίας Κοινω¬ 
νικής Ασφάλισης και Πρόνοιας, αναθέτουμε τη δημοσί¬ 
ευση του παρόντος διατάγματος. 

Αθήνα, 8 Απριλίου 2014 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΕΡΓΑΣΙΑΣ 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΙΩΑΝΝΗΣ ΣΤΟΥΡΝΑΡΑΣ ΒΑΣΙΛΕΙΟΣ ΚΕΓΚΕΡΟΓΛΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 ί 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οί.ξΐι·) 


Ηλεκτρονική Διεύθυνση: Η1ΐρ://νννννν.β1.9ΐ' - β-παΐΙ: ννβόπΐ35ίβΓ.β1@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 











































































